marsh-mellow/hindi_wikipedia huggingface dataset:
शर्विलक  गुजराती भाषा के विख्यात साहित्यकार रसिकलाल छोटालाल पारीख द्वारा रचित एक नाटक है जिसके लिये उन्हें सन् 1960 में साहित्य अकादमी पुरस्कार से सम्मानित किया गया। सन १०६६ में इसका हिन्दी में अनुवाद प्रकाशित हुआ था।

शर्विलक, दो संस्कृत रचनाओं शूद्रक द्वारा रचित मृच्छकटिकम् और भासकृत 'दरिद्र चारुदत्त' पर आधारित है जिसमें शर्विलक नामक एक चोर है। मृच्छकटिकम्  में चोरी का एक प्रकरण है, जिसमें चोरी के धन्धे से जीवनयापन करने वाले चोर के मन में घुप अंधेरी रात में सेंध लगाते समय क्या-क्या विचार उपजते हैं इसका वर्णन किया गया है। शर्विलक नामक वह चोर स्वयं से कहता है कि समाज में चोरी की निःसंदेह निंदा की जाती है, लेकिन वह इस मत को अस्वीकार करता है, क्योंकि याचक की भांति किसी की चाकरी करने से भला तो स्वतंत्र होकर चोरी करना है। लोग कुछ भी मानें, मैं तो इसी कार्य में लगना ठीक मानता हूँ।

 कामं नीचमिदं वदन्तु पुरुषाः स्वप्ने तु यद्वर्द्धते
 विश्वस्तेसु च वञ्चनापरिभवश्चौर्यं न शौर्यं हि तत् ।
 स्वाधीना वचनीयतापि हि वरं वद्धो न सेवाञ्जलिः
 मार्गो ह्येष नरेन्द्रसौप्तिकवधे पूर्वं कृतो द्रोणिना ॥ -- (मृच्छकटिकम्, तृतीय अंक, 11)
 (अर्थ  जो लोगों की निद्रावस्था में किया जाता है, अनिष्ट के प्रति अशंकित लोगों का जिस चोरी से तिरस्कार हो जाता है, उसे किसी शूरवीर का कार्य तो नहीं माना जा सकता है। लोग इस कार्य की निन्दा करते रहें, परन्तु मैं तो निन्द्य होने के बावजूद स्वतंत्र वृत्ति होने के कारण इसे श्रेष्ठ मानता हूँ; यह किसी के समक्ष सेवक की भाँति बधे हाथ होने से तो बेहतर है। इतना ही नहीं, पहले भी इस मार्ग को द्रोणाचार्य-पु़त्र ने महाराज के पुत्रों के बध हेतु अपनाया था।

 सन्दर्भ 

श्रेणी:साहित्य अकादमी द्वारा पुरस्कृत गुजराती भाषा की पुस्तकें
शलगम (, वानस्पतिक नाम: ) क्रुसीफ़ेरी या ब्रेसीकेसी कुल का पौधा है। इसकी जड़ गांठनुमा होती है जिसकी सब्ज़ी बनती है। कोई इसे रूस का और कोई इसे उत्तरी यूरोप का देशज मानते हैं। आज यह पृथ्वी के प्राय: समस्त भागों में उगाया जाता है।

उपयोग
इसकी जड़ मोटी होती है, जिसको पकाकर खाते हैं और पत्तियाँ भी शाग के रूप में खाई जाती हैं। पशुओें के लिए यह एक बहुमूल्य चारा है। कुछ स्थानों में मनुष्यों के खाने के लिए, कुछ पशुओें को खिलाने के लिए और कुछ स्थानों में इन दोनों कामों के लिए यह उगाया जाता है। इसमें ठोस पदार्थ ९ से १२ प्रतिशत और कुछ विटामिन, विशेषत: "बी' और "सी' रहते हैं।

विशेषतायें
यह शीतकालीन पौधा है। अधिक गरमी यह सहन नहीं कर सकता। पौधे लगभग १८ इंच ऊँचे और फलियाँ एक से डेढ़ इंच लंबी होती हैं। इसके फूल पीले, या पांडु, या हलके नारंगी रंग के होते हैं। शलजम का वर्गीकरण इसकी जड़ के आकार पर, अथवा जड़ के ऊपरी भाग के रंग पर, किया गया है। कुछ जड़ें लंबी, कुछ गोलाकार, कुछ चिपटी और कुछ प्याले के आकार की होती हैं। कुछ किस्म के शलजम के गुद्दे सफेद और कुछ के पीले होते हैं। भारत में उपर्युक्त सब ही प्रकार के शलजम उगाए जाते हैं।

कृषि
शलजम बोने के लिए खेतों की जुताई गहरी और अच्छी होनी चाहिए। अच्छी सड़ी गोबर की खाद प्रति एकड़ १०-१५ टन और नाइट्रोजन, फ़ॉस्फ़ोरस और पोटैश वाला उर्वरक ८६० पाउंड डालने से पैदावार अच्छी होती है। इसका बीज छिटकावा, या ड्रिल द्वारा, कतार में बोया जाता है। ए एकड़ के लिए छह से आठ पाउंड तक बीज की आवश्यकता पड़ती है। आधे इंच की गहराई पर बीज बोया जाता है। यदि मिट्टी कड़ी या मटियार हो, तो मेंड़ों पर भी बीज बोया जा सकता है। बीज शीघ्र ही जम जाता है। जम जाने पर पौधों को विरलित करने की आवश्यकता पड़ती है, ताकि वे चार से छह इंच की दूरी पर ही रहें। पौधे शीघ्र ही बढ़ते हैं। लंबे समय तक अच्छी नरम जड़ की प्राप्ति के लिए, एक साथ समस्त खेत को न बोकर १०-१५ दिन के अंतर पर बोना अच्छा होता है। आषाढ़ सावन में बीज बोया जाता है। 

दूसरी बार फरवरी से जून के आरंभ तक बोया जाता है। बरसात में सिंचाई की आवश्यकता नहीं होती, पर अन्य मौसम में प्रत्येक ८.१० दिनों में सिंचाई आवश्यक होती है। ठंढे देशों में गरमी में भी इसकी बोआई होती है। भारत में पैदावार प्रति एकड़ सामान्यत: २०० मन होती है, पर पूरी खाद और उर्वरकों की सहायता से सरलता से, ड्योढी और दुगुनी की जा सकती है। पौधों में कुछ कवक (तना गलना आदि) और कुछ कीड़े (घुन, पिस्सू, गुबरेले, सूँडी आदि) भी लगते है, जिनसे बचाव का उपाय करना आवश्यक होता है।

सन्दर्भ

श्रेणी:सब्ज़ी
श्रेणी:जड़ीय सब्ज़ियाँ
श्रेणी:पत्तेदार सब्ज़ियाँ
शलभ मणि त्रिपाठी
शलभ मणि त्रिपाठी(जन्म 1 दिसंबर 1977) एक पूर्व भारतीय टीवी पत्रकार हैं, जो भारतीय जनता पार्टी के राजनेता हैं जो उत्तर प्रदेश के देवरिया जिले में 2022 में देवरिया विधानसभा निर्वाचन क्षेत्र निर्वाचित सदस्य हैं ।

सन्दर्भ
270दृष्टि पटल (रेटिना) का कटा-चित्रण, जिसमें शलाकाएँ दाई ओर देखी जा सकती हैं
शलाका कोशिकाएँ ( ) प्राणियों की आँखों के दृष्टि पटल (रेटिना) में उपस्थित एक प्रकार की प्रकाशग्राही कोशिकाएँ होती हैं। आँखों में एक अन्य प्रकार की प्रकाशग्राही कोशिका भी होती है जिसे शंकु कोशिका ( ) कहते हैं। शंकुओं की तुलना में शलाकाएँ कम प्रकाश में देखने में अधिक सक्षम होती हैं और उन्हें परिधीय दृष्टि में प्रयोग करा जाता है। एक औसत मानव आँख में लगभग 9 करोड़ शलाकाएँ होती हैं। रात्रि दृष्टि लगभग पूरी तरह शलाकाओं से ही प्राप्त होती है लेकिन उनकी रंग दृष्टि में बहुत कम क्षमता होती है। यही कारण है कि अंधेरे में रंग फीके लगते हैं और रात में लगभग न  बराबर नज़र आते है

 इन्हें भी देखें 
 शंकु कोशिका

 सन्दर्भ 

श्रेणी:मानव आँख शारीरिकी
श्रेणी:ऊतकी
श्रेणी:प्रकाशग्राही कोशिकाएँ
श्रेणी:मानव कोशिकाएँ
श्रेणी:न्यूरॉन
शलाका सम्मान हिंदी अकादमी को ओर से दिया जाने वाला सर्वोच्च सम्मान है। हिन्दी जगत में सशक्त हस्ताक्षर के रूप में विख्यात तथा हिन्दी भाषा और साहित्य के क्षेत्र में समर्पित भाव से काम करने वाले मनीषी विद्वानों, हिन्दी के विकास तथा संवर्धन में सतत संलग्न कलम के धनी, मानव मन के चितरों तथा मूर्धन्य साहित्यकारों के प्रति अपने आदर और सम्मान की भावना को व्यक्त करने के लिए हिन्दी अकादमी प्रतिवर्ष एक श्रेष्ठतम साहित्यकार को शलाका सम्मान से सम्मानित करती है। सम्मान स्वरूप, 5 लाख-रुपये की धनराशि, प्रशस्ति-पत्र एवं प्रतीक चिह्न आदि प्रदान किये जाते हैं। अकादमी द्वारा अब तक निम्नलिखित साहित्यकारों को शलाका सम्मान'' से सम्मानित किया जा चुका है :-

 क्रम वर्ष सम्मानित साहित्यकार का नाम १ १९८६-८७  डॉ॰ रामविलास शर्मा  २ १९८७-८८  श्री विष्णु प्रभाकर ३१९८८-८९ श्री गिरिजा कुमार माथुर४१९८९-९०श्री त्रिलोचन शास्त्री ५१९९०-९१ प्रो॰ नामवर सिंह ६१९९४-९५ प्रो॰ विजयेन्द्र स्नातक ७१९९५-९६ डॉ॰ नरेन्द्र कोहली ८१९९६-९७ श्री कृष्ण चन्द्र शर्मा 'भिक्खु' ९१९९७-९८ श्री निर्मल वर्मा १०१९९८-९९ श्री गोपाल प्रसाद व्यास १११९९९-२००० श्री भीष्म साहनी १२२०००-०१ सुश्री कृष्णा सोबती १३२००१-०२ श्री रामदरश मिश्र१४२००२-०३श्री कमलेश्वर१५२००३-०४श्री राजेन्द्र यादव१६२००४-०५श्री नेमिचंद जैन१७२००५-०६श्री कुँवर नारायण१८२००६-०७सुश्री मन्नू भंडारी१९२००७-०८ श्री प्रभाष जोशी२०२००८-०९२१२०१०-११श्री अरविन्द कुमार222016-2017प्रो.मैनेजर पाण्डेय

23
2017-18
जावेद अख्तर 
24
20182019 विश्वनाथ त्रिपाठी( साहित्यकार व आलोचक)

 सन्दर्भ 

 बाहरी कड़ियाँ 
 सन २०१०-११ का शलाका सम्मान अरविंद कुमार को

श्रेणी:साहित्य पुरस्कार
श्रेणी:शलाका सम्मान
शलाका, अक्षक्रिया या द्यूतकर्म भारत का बहुत प्राचीन व्यसन है। वैदिक काल में और उसके बाद महाभारत के युग में बहुत प्रचलित था। यह अक्ष या शलाका (पासा) से खेला जाता था। इन शलाकाओं पर अंक लिखे होते थे जिनकी गणना को दावें कहा जाता था। इनसे खेलते समय कभी-कभी अप्सराओं का आह्वान किया जाता था जो अपने प्रभाव से अनुकूल दावें लाती थीं। दावों पर छोटी या बड़ी धनराशियाँ लगाई जाती थीं। पांडवों ने तो द्रौपदी को भी दावें पर लगा दिया था। खेलनेवाले पक्षों को अपनी विजय की बड़ी चिंता रहती थी और जब कुशलता से काम नहीं बनता दीखता था तो मंत्र का प्रयोग किया जाता था। इसलिए शलाकाओं को अभिमंत्रित करके खेल खेला जाता था।

श्रेणी:खेल
श्रेणी:भारतीय संस्कृति
श्रेणी:मौखिक प्रशस्ति पत्र परियोजना
शलापूर, मुधोल मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है। 
200आन्ध्रप्रदेश के जिले

बाहरी कड़ियाँ
 आंध्र प्रदेश सरकार का आधिकारिक वेबसाइट
 आंध्र प्रदेश सरकार का पर्यटन विभाग
 
  की वेबसाइट पर आंध्र प्रदेश पोर्टल 
 आंध्र प्रदेश राज्य पुलिस की सरकारी वेबसाइट

श्रेणी:आन्ध्र प्रदेश
श्रेणी:अदिलाबादु जिला
ईरान की सतह से हवा में मार करने वाली कम दूरी की इस प्रक्षेपास्त्र का विकास 2011 ई. में किया गया था। इस मिसाइल की रफ्तार 3670 किलोमीटर प्रतिघंटा है। इसका इस्तेमाल इलेक्ट्रॉनिक युद्ध के दौरान किया जा
सकता है।

श्रेणी:ईरान के प्रक्षेपास्त्र
लेफ्टिनेंट जनरल रिकी एन. रूप्प कमांडर, यूनाइटेड स्टेट्स (यूएस) फोर्सेज, जापान और कमांडर, फिफ्थ एयर फोर्स, पैसिफिक एयर फोर्सेज, योकोटा एयर बेस, जापान हैं और जापान में वरिष्ठ अमेरिकी सैन्य प्रतिनिधि हैं। वह द्विपक्षीय सुरक्षा मुद्दों के प्रबंधन, संयुक्त और द्विपक्षीय अभ्यासों की देखरेख, सेना समझौते की स्थिति को प्रशासित करने, युद्ध की तैयारी में सुधार करने और 66,000 सैन्य और रक्षा विभाग के नागरिक कर्मियों और 45,000 आश्रितों के जीवन की गुणवत्ता को बढ़ाने के लिए जिम्मेदार है।   
   विंग कमांडर
            शलिजा धामी
   
     
   
           
   
             
         
      
     लुधियाना, पंजाब, भारत
  
        
      
      
          
    2003वर्तमान
            32विंग कमांडर
   27773
            
        
         
   
          
       
       
       
         
      
   
      
       
   
   
          

विंग कमांडर शलिजा धामी भारतीय वायु सेना में एक अधिकारी हैं। उन्हें 3 दिसंबर 2003 को वायु सेना में कमीशन किया गया था। वह लुधियाना, पंजाब की रहने वाली है। अगस्त 2019 में वह फ्लाइट कमांडर बनी थीं, ऐसा करने वाली वह भारत की पहली महिला अधिकारी थीं।  वह हिण्डन एयर फ़ोर्स स्टेशन  4636में चेतक हेलिकॉप्टर यूनिट की फ्लाइट कमांडर है। वह चेतक और चीता हेलीकॉप्टरों के लिए भारतीय वायुसेना की पहली महिला उड़ान प्रशिक्षक भी बनीं। उनकी पहली एकल उड़ान 2003 में एचएएल एचपीटी32 दीपक में थी। उनका जन्म लुधियाना, पंजाब में हुआ था। धामी पहली भारतीय महिला अधिकारी हैं जिन्हें भारतीय वायु सेना के साथ स्थायी कमीशन दिया गया। 1.शलिजा धामी भारतीय वायु सेना में एक अधिकारी 2.जापान में वरिष्ठ अमेरिकी सैन्य प्रतिनिधि हैं।

सन्दर्भ

श्रेणी:भारतीय वायुसेना के अधिकारी
श्रेणी:जीवित लोग
250एक सांप के शल्क
शल्क () ऐसे छोटे और (साधारणतः सख़्त) खंड को कहते हैं जो उसके शरीर की त्वचा से बाहर उगा हुआ हो और अंदर के शरीर व त्वचा को वातावरण, शिकार या अन्य हानि से सुरक्षित रखे। सांप और मछली जैसे प्राणियों में शल्क का ढकाव उनके भीतरी नाज़ुक शरीर की रक्षा करता है। तितली जैसे कुछ प्राणियों में यह पंखों की रक्षा के साथ-साथ उन्हें रंग भी देता है।, . . (2001). "  :  ,    ?".   11 (18): 751752. :10.10160960-9822(01)00438-9.  11566120.,  . (1998). :  , ,  ( .). : -. . 747 .  0-697-28654-1.

चित्रदीर्घा

इन्हें भी देखें
 त्वचा

सन्दर्भ

श्रेणी:प्राणी शारीरिकी
श्रेणी:समुद्री जीवविज्ञान
शल्कपुरं (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है। 
300आन्ध्रप्रदेश के जिले

बाहरी कड़ियाँ
 आंध्र प्रदेश सरकार का आधिकारिक वेबसाइट
 आंध्र प्रदेश सरकार का पर्यटन विभाग
 
  की वेबसाइट पर आंध्र प्रदेश पोर्टल 
 आंध्र प्रदेश राज्य पुलिस की सरकारी वेबसाइट

श्रेणी:आन्ध्र प्रदेश
श्रेणी:कर्नूलु जिला
शल्य अन्तर्वेधन ( ) ऐसे सैनिक आक्रमण को कहते हैं जो किसी दुश्मन देश की हानिकारक क्षमता या उसके विघटनकारी तत्वों को ही नष्ट करे  जिसका कि लक्ष्य किया गया हो, इसके अलावा कम से कम या नहीं के बराबर नुकसान होना लक्ष्य रहता है।

सर्जिकल स्ट्राइक या सर्जिकल ऑपरेशन एक सुनियोजित सैन्य कारवाई होती है जिसका उद्येश्य एक निश्चित लक्ष्य पर हमला कर उसे नेस्तनाबूद करना होता है। इस कारवाई के दौरान इस बात का खास ख्याल रखा जाता है कि आसपास रहने वाले लोगों, इमारतों और गाड़ियों को कोई नुकसान नहीं पहुंचे। इस प्रकार के ऑपरेशन को सफल बनाने के लिए सरकार, खुफिया एजेंसियों और सुरक्षा बलों के बीच समन्वय की आवश्यकता होती है। यह एक त्वरित और प्रभावी कारवाई होती है और इस घटना के बाद किसी भी स्थिति से निबटने के लिए अतिरिक्त सैन्य सहायता को भी तैयार रखा जाता है।
सर्जिकल स्ट्राइक के तहत जिस स्थान पर हमला करना होता है उसकी पूरी जानकारी जुटाई जाती है एवं उसी के हिसाब से हमले की प्लानिंग की जाती है। इसके लिए विशेष कमांडो दस्ता तैयार किया जाता है और बहुत ही गोपनीय तरीके से कमांडो दस्ते को टारगेट तक पहुंचाया जाता है। इसके बाद दुश्मन को संभलने का मौका दिए बगैर दुश्मन पर चौतरफा हमला किया जाता है और उसे घेरकर वहीं तबाह कर दिया जाता है। सर्जिकल स्ट्राइक की अधिकांश घटना को देर रात को या अहले सुबह अंजाम दिया जाता है।

क्या है सर्जिकल स्ट्राइक? 

किसी भी सीमित क्षेत्र में सेना जब दुश्मनों और आतंकियों को नुकसान पहुंचाने और उन्हें मार गिराने के लिए सैन्य कार्रवाई करती है तो उसे सर्जिकल स्ट्राइक कहते हैं।
सर्जिकल स्ट्राइक में इस बात का ध्यान रखा जाता है कि जिस जगह या इलाके में आतंकी या दुश्मन छिपे हुए हैं सिर्फ उसी जगह को निशाना बनाया जाए और इससे बाकी लोगों को कोई नुकसान न पहुंचे।
इस ऑपरेशन को अंजाम देने के लिए सेना के स्पेशल कमांडो को कमान सौंपी जाती है।
जहां भी सर्जिकल स्ट्राइक होता है वहां के बारे में पहले से पुख्ता जानकारी एकत्र की जाती है। 
हेलीकॉप्टर के जरिए लक्ष्य के नजदीक तक पहुंचा जाता है। 
सर्जिकल स्ट्राइक की जानकारी बेहद गोपनीय रखी जाती है।

सन्दर्भ

श्रेणी:युद्ध शैली
श्रेणी:सैन्य अभियान
अंगूठाकारशल्यक्रिया में प्रयुक्त छूरियाँ ()
शल्यक्रिया (सर्जरी) में प्रयुक्त उपकरणों को शल्य उपकरण ( ) या शल्य उपस्कर (सर्जिकल एक्विपमेन्ट) कहते हैं। 

श्रेणी:शल्यचिकित्सा
शल्य माद्रा (मद्रदेश) के राजा थे महाराज पांडु इनके बहनोई थे  और नकुल व सहदेव के मामा थे। महाभारत में दुर्योधन ने उन्हे छल द्वारा अपनी ओर से युद्ध करने के लिए राजी कर लिया। उन्होने कर्ण का सारथी बनना स्वीकार किया और कर्ण की मृत्यु के पश्चात युद्ध के अंतिम दिन कौरव सेना का नेतृत्व किया और उसी दिन युधिष्ठिर के हाथों मारे गए। इनकी बहन माद्री, कुंती की सौत थीं और पाण्डु के शव के साथ चिता पर जीवित सती हो गई थीं। 

कर्ण का सारथी बनते समय शल्य ने यह शर्त दुर्योधन के सम्मुख रखी थी कि उसे स्वेच्छा से बोलने की छूट रहेगी, चाहे वह कर्ण को भला लगे या बुरा। वे कर्ण के सारथी तो बन गये किन्तु उन्होने युधिष्ठिर को यह भी वचन दे दिया कि वे कर्ण को सदा हतोत्साहित करते रहेंगे। (मनोवैज्ञानिक युद्ध) दूसरी तरफ कर्ण भी बड़ा दम्भी था। जब भी कर्ण आत्मप्रशंसा करना आरम्भ करता, शल्य उसका उपहास करते और उसे हतोत्साहित करने का प्रयत्न करते। शल्य ने एक बार कर्ण को यह कथा सुनाई-
 ''एक बार वैश्य परिवार की जूठन पर पलने वाला एक गर्वीला कौआ राजहंसों को अपने सम्मुख कुछ समझता ही नहीं था। एक बार एक हंस से उसने उड़ने की होड़ लगायी और बोला कि वह सौ प्रकार से उड़ना जानता है। होड़ में लंबी उड़ान लेते हुए वह थक कर महासागर में गिर गया। राजहंस ने प्राणों की भीख मांगते हुए कौए को सागर से बाहर निकाल अपनी पीठ पर लादकर उसके देश तक पहुंचा दिया। शल्य बोला-'इसी प्रकार कर्ण, तुम भी कौरवों की भीख पर पलकर घंमडी होते जा रहे हो।' कर्ण बहुत रुष्ट हुआ, पर युद्ध पूर्ववत चलता रहा।

 सन्दर्भ 

इन्हें भी देखें
 शल्य पर्व
 शल्यचिकित्सा

 बाहरी सम्पर्क 

श्रेणी:महाभारत के पात्र
260दाहिने जंघे पर लगे टांके 
300विभिन्न लम्बाई वाली टांका लगाने की सुइयाँ
शल्यचिकित्सक टांका ( ) एक चिकित्सक उपचार होता है जिसमें एक सूई में आंततंतु या अन्य किसी सागग्री का बना धागा डालकर जीवों के ऊतकों को एक-साथ कसकर बाँधा जाता है। अक्सर इन टांकों का ध्येय होता है कि वह ऊतक पाकृतिक प्रक्रियायों से धीरे-धीरे जुड़ सकें। इन टांकों के अन्त में अक्सर एक गाँठ बाँध दी जाती है।,  ; ,   (2004). " 36:    ".  ,  ; ,  .      (4 .). : . . 671.  0-7216-9760-7.

 इन्हें भी देखें 
 आँततंतु
 धागा

 सन्दर्भ 

श्रेणी:प्राथमिक चिकित्सा
श्रेणी:शल्यचिकित्सक टांका सामग्री
शल्यपर्व महाभारत का एक पर्व है। शल्य पर्व के अन्तर्गत २ उपपर्व है और इस पर्व में ५९ अध्याय हैं।
150           
पर्वशीर्षकउप-पर्व संख्याउप-पर्व सुचीअध्याय एवम श्लोक संख्याविषय-सूची९शल्यपर्व७९-८० ह्रदप्रवेश पर्व, 
 गदा पर्व।५९३२२०कर्ण की मृत्यु के पश्चात कृपाचार्य द्वारा सन्धि के लिए दुर्योधन को समझाना, सेनापति पद पर शल्य का अभिषेक, मद्रराज शल्य का अदभुत पराक्रम, युधिष्ठिर द्वारा शल्य और उनके भाई का वध, सहदेव द्वारा शकुनि का वध, बची हुई सेना के साथ दुर्योधन का पलायन, दुर्योधन का ह्रद में प्रवेश, व्याधों द्वारा जानकारी मिलने पर युधिष्ठिर का ह्रद पर जाना, युधिष्ठिर का दुर्योधन से संवाद, श्रीकृष्ण और बलराम का भी वहाँ पहुँचना, दुर्योधन के साथ भीम का वाग्युद्ध और गदायुद्ध और दुर्योधन का धराशायी होना, क्रुद्ध बलराम को श्री कृष्ण द्वारा समझाया जाना, दुर्योधन का विलाप और सेनापति पद पर अश्वत्थामा का अभिषेक आदि वर्णित है।

 बाहरी कडियाँ 
 वेद-पुराण - यहाँ चारों वेद एवं दस से अधिक पुराण हिन्दी अर्थ सहित उपलब्ध हैं। पुराणों को यहाँ सुना भी जा सकता है।
 महर्षि प्रबंधन विश्वविद्यालय-यहाँ सम्पूर्ण वैदिक साहित्य संस्कृत में उपलब्ध है। 
 ज्ञानामृतम् - वेद, अरण्यक, उपनिषद् आदि पर सम्यक जानकारी
 वेद एवं वेदांग - आर्य समाज, जामनगर के जालघर पर सभी वेद एवं उनके भाष्य दिये हुए हैं।
 जिनका उदेश्य है - वेद प्रचार 
 वेद-विद्याडॉटकॉम

०९
शल्यचिकित्सा चिकित्सा शास्त्र मै एक प्रकार की चिकित्सा प्रक्रिया है। इस प्रक्रिया में मनुष्य के देह पर घाव करना पडता है। शल्य चिकित्सा एक बहुत विस्तृत विषय है। मानव के शरीर के अँग अनुसार शल्यचिकित्सा के चिकित्सक होते है। शल्यचिकित्सा सै सबसे ज्यादा फायदा भित्री अंगौं का रोग जैसे कि हर्निया, भाल्भुलर रोग आदि जैसे मे होता है। शल्यचिकित्सा केवल काट्ना और जोड्ना नही है। इसमै शल्यपूर्व बिमार व्यक्ति का अवस्था (ह्र्दय गति, रक्तचाप, तापक्रम आदि), शल्यक्रिया (एनेस्थेसिया लगाना, शल्यक्रिया करना, टांका लगाना), शल्यक्रिया के बाद बिमार मै हो सकने वाली कम्प्लिकेसन और बिमार व्यक्ति का प्रोग्नोसिस आदि सब के बारे मै ध्यान रखना जरुरी होता है।
अंगूठाकार1896 की इस इतालियन पेंटिंग में आप देख सकते हैं एक सरफिरे शवप्रेमी को
अंगूठाकारशैतान नर तेगु मरी हुई मादा तेगु के साथ मज़े ले रहा है
किसी शव के साथ सेक्स करने की इच्छा को शव कामुकता कहते हैं। रोज़्मैन और रेज़्निक नामक दो विद्वानों ने 1989 में इस मानसिक रोग के 34 मामलों का अध्धयन किया। उन्होंने पाया कि शवप्रेमी कई कारणों से लाश के साथ सेक्स करते हैं -

 एक ऐसे साथी की चाह जो न उन्हें अस्वीकारे, न उनका विरोध करे (68)
 एक प्रेमी के साथ पुनर्मिलन की इच्छा (21 )
 लाशों के प्रति यौन आकर्षण (15)
 अकेलापन दूर करने के लिए (15)
 मरे हुए व्यक्ति के ऊपर अधिकार जमाकर अपना आत्म-सम्मान बढ़ाने की चाह (12)

इंसानो के अलावा शव कामुकता को स्तनधारी जानवरों, पक्षियों, सरीसृप जानवरों और मेंढ़कों में देखा गया है।

 सन्दर्भ 

श्रेणी:मैथुन
श्रेणी:कामुकता
न्याययिक अनुसंधान के प्रयोजन हेतु दफ़न कर दिए गए शव को जमीन से उखाड़ने की क्रिया शव-उत्खनन कहलाती है। यह क्रिया मृत्यु का कारण, मृत्यु का समय, मृत्यु का तरीका एवम कभी-कभी शव की पहचान के लिए उपयोग की जाती है।

उदेश्य 
 आपराधिक गर्भपात के प्रकरण में गर्भपात का तरीका एवम साक्ष्यों के संकलन के लिए। 
 संदेहास्पद विष के प्रकरणों में विष साक्ष्यों के संकलन के लिए। 
 अज्ञात शव की पहचान उदेश्य से उपलब्ध साक्ष्यों के संकलन के लिए। 
 दुर्घटना बीमा, दुराचार की जिम्मेदारी तय करने के लिए। 
 उत्तराधिकरी का दावा करने के निराकरण के लिए। 
 आपराधिक प्रकरण में  जैसे महत्वपूर्ण साक्ष्य संकलन के लिए।

परीक्षण 
परिक्षण के लिए घटनास्थल एवम शव से संकलित निम्न वस्तुओं को प्रयोगशाला भेजा जाना चाहिए। 
 शव के उपर और निचे की मिट्टी को प्रयोगशाला भेजना चाहिए। 
 शव पर लगी हुई मिट्टी को भी प्रयोगशाला भेजना चाहिए। 
 सर के बाल जो सर के आस-पास मिलते हैं। 
 नाख़ून, दंत, हड्डिया, विसरा आदि परीक्षण के लिए भेजे जाते हैं। 
  परीक्षण हेतु दंत, बाल और पैर की लम्बी हड्डिया भेजी जाती है।

श्रेणी:न्यायालयिक विज्ञान
श्रेणी:परीक्षण
250शवपरीक्षण के बाद लिया गया फोटो
शवपरीक्षा ( या - ) एक विशिष्ट प्रकार की शल्य प्रक्रिया है जिसमें शव की आद्योपान्त () परीक्षण किया जाता है ताकि पता चल सके कि मृत्यु किन कारणों से और किस तरीके से हुई है। शवपरीक्षा एक विशिष्ट चिकित्सक द्वारा की जाती है जिसे 'विकृतिविज्ञानी' (पैथोलोजिस्ट) कहते हैं। 

मृत्यु के पश्चात् आकस्मिक दुर्घटनाग्रस्त, अथवा रोगग्रस्त, मृतक के विषय में वैज्ञानिक अनुसंधान के हेतु शरीर की परीक्षा, अथवा शवपरीक्षा करना अतिआवश्यक है। रोग उपचारक शवपरीक्षा के द्वारा ही रोग की प्रकृति, विस्तार, विशालता एवं जटिलता के विषय में भली प्रकार तथ्य जान सकता है।

शवपरीक्षा भली प्रकार करना उचित है एवं सहयोग के हेतु रोगग्रसित अंग अथवा ऊतक, की सूक्ष्मदर्शी द्वारा परीक्षा एवं कीटाणुशास्त्रीय परीक्षा अपेक्षित है। उस प्रत्येक मृतक की, जिसकी मृत्यु का कारण आकस्मिक दुर्घटना हो और उचित कारण अज्ञात हो, मृत्यु का कारण एवं उसकी प्रकृति ज्ञात करने के लिए शवपरीक्षा करना नितांत आवश्यक रूप से अपेक्षित है।

शवपरीक्षा करने के पूर्व मृतक के निकट संबंधी से सहमति प्राप्त करना आवश्यक है और शवपरीक्षा मृत्यु के 6 से 10 घंटे के भीतर ही कर लेनी चाहिए, अन्यथा शव में मृत्युपरांत अवश्यंभावी प्राकृतिक परिवर्तन हो जाने की आशंका रहेगी, जैसे शव ऐंठन ( ), शवमलिनता () एवं विघटन ()। यह परिवर्तन अधिकतर रोगावस्था के परिवर्तनों के समान ही होते हैं।

 आवश्यक वस्तुएँ 
कुछ शल्य अस्त्र, उदाहरणार्थ चाकू, चिमटियाँ कैंची, सलाई आदि, की शवपरीक्षा में आवश्यकता पड़ती है। शव को सीने के लिए सुई एवं प्रबल धागे की भी आवश्यकता होती है।

 शवपरीक्षा करने की विधियाँ 
शवपरीक्षा करने की निम्नलिखित दो विधियाँ होती हैं :

 बाह्य निरीक्षण एवं परीक्षा 
इसके अंतर्गत निम्नलिखित परीक्षा करना आवश्यक है :

(1) शरीर का विकास, 

(2) शरीर की पौष्टिकता, 

(3) आयु एवं लिंग, 

(4) शव ऐंठन की विद्यमानता एवं उसकी श्रेणी, 

(5) त्वचा का रंग, जैसे नीलिमापन, 

(7) त्वचा विच्छेद, गिलटी, आघातचिह्र 

(8) सूजन तथा 

(9) शरीर के सब छिद्रों आदि का पूर्ण सतर्कतापूर्वक परीक्षण। यह करना नितांत आवश्यक होता है।

 आंतरिक परीक्षा 
प्रथम ठुड्डी से जघन () जोड़ तक शवछेदन कर, त्वचा एवं मांसपेशियों को हटाकर, वक्षअस्थि को पृथक् कर दिया जाता है। तत्पश्चात् आँत के ऊपर की झिल्ली तथा फुप्फुस झिल्ली का पूर्ण परीक्षण करना आवश्यक है।

देहगुहा के सर्व तंत्रों को पृथक् कर, उनका भार एवं उनका विस्तृत विवरण ज्ञात किया जाता है। सब तंत्रों को उनके रक्षक विलयन में, जैसे फॉर्मेलिन में, भली प्रकार रख देना अपेक्षित है। फॉर्मेलिन ऊतक की रचना को पूर्ववत् बनाए रखने में सहायक सिद्ध होता है। रक्षित ऊतक के खंड कर तथा उचित रंगमलिनता प्रदान कर, सूक्ष्मदर्शी से उनका परीक्षण किया जाता है।

यदि मृत्यु का कारण रोग न होकर कोई आकस्मिक दुर्घटना विषपान, अथवा अन्य कोई कारण हो, तो देहगुहा के तंत्र रक्षित विलयन में सुरक्षित रखे जाते हैं, तत्पश्चात् रासायनिक परीक्षण द्वारा परीक्षा होने पर मृत्यु का उचित कारण ज्ञात किया जाता है।

 शरीर के मुख्य अंगों का प्राकृतिक भार 
(1) हृदय 300 ग्राम, 

(2) फुफ्फुस (फेफड़े) 325-360 ग्राम, 

(3) यकृत 1,500-1,800 ग्राम, 

(4) वृक्क 150 ग्राम, 

(5) प्लीहा 150-200 ग्राम, तथा 

(6) अग्नाशय 90-120 ग्राम।

 बाहरी कड़ियाँ 
  -  -   ?,  ,  
  -          . 
    -            ,    ()        .
 '  -        .
   -     -    .             170 .
    - 
  - 
 ..-     ,          ' .
     -               :    .          .
                 .
  -          

श्रेणी:पैथोलोजी
श्रेणी:चिकित्सा
शवर्मा () मध्य पूर्व में लोगों द्वारा खाया जाने वाला एक मांस सैंडविच है। इसे गोल अरबी डबलरोटी में मांस और सब्जियों के साथ और कुछ मसाले या पसंद की चटनी के साथ परोसा जाता है। आम तौर पर मांस या तो भेड़, गोमांस, टर्की या मुर्ग़ा हो सकता है।

 व्युत्पत्ति 
"शवर्मा" अरबी मूल्य का एक शब्द है, जो फिर उस्मानी तुर्की विशेषण  (अर्थात: घूमा हुआ) से आता है। इसका कारण यह है कि शवर्मा को एक डोनर कबाब के समान मांस को ओवन के ऊपर घुमाकर पकाया जाता है।

श्रेणी:कबाब
श्रेणी:सैंडविच
श्रेणी:मध्य पूर्व के व्यंजन
श्रेणी:अरब पाकशैलियाँ
शवलेपन () विज्ञान कि सहायता से मानव अवशेष कों संरक्षण करने की कला है। यह प्रक्रिया अपघटन का अनुमान लगाने के लिए कि जाती है। इन्हें सम्भालने का उद्देश्य धार्मिक भी हो सकता है या फिर इन्हें किसी वैज्ञानिक या अन्य किसी उद्देश्य से भी संरक्षण किया जाता है। शवलेपन के तीन गोल स्वच्छता, प्रस्तुति, और संरक्षण (या बहाली) हैं।

इतिहास
यह प्रक्रिया 5000-6000 ई.पू से चलती आ रही है। कुछ लोग इसे विज्ञान के लिए करते हैं तो कुछ लोग धार्मिक उद्देश्य से। 

आधुनिक तरीके
संयुक्त राज्य अमेरिका में नागरिक युद्ध के युग शवलेपन में रुचि फूट पड़ी और यह देश भर में बहुत आम हो गया। 

आधुनिक तरीकों में देखा जाये तो अपघटन कों रोकने के लिए शव की धमनी नेटवर्क में विभिन्न रासायनिक समाधान के इंजेक्शन लगाये जाते हैं। 

आज
आज कि दुनिया में देखा जाये तो श्व्लेपन का उपयोग शव के रिश्तेदारों या घरवालों के सामने उसकी बेहतर स्तिथि दिखने के लिए भी किया जाता है। अगर मन जाये तो अगर शव बेहतर दिखे तो यह रिश्तेदारों कि दुःख कि प्रक्रिया में सहायक मन जाता है। अर्थात अगर शव कि हालत बेहतर हो तो घरवाले शांत रहते हैं। श्व्लेपन सडन कि प्रक्रिया कों भी रोकने में सहायक होता है। 

सन्दर्भ
, .. . 2008.

, ..; ,  . 1959 (1989).      , 5 ., , :       .  20723376.

,  . (2000-01-27). : ,   , 3 ., -  .  978-0-8385-2187-8.

इन्हें भी देखें

बाहरी कड़ियाँ

श्रेणी:शव-परीक्षा
शवसिक्थ () को शव, कब्र या मुर्दाघर मोम भी कहा जाता है। यह एक मोम के जैसा कार्बनिक पदार्थ होता है, जो कि उतकों में वसा की अवायवीय जीवाणु हाइड्रोलिसिस हो जाने के कारण बनता है, जैसे कि, लाशों के शरीर में वसा के रूप में बन जाना।

इतिहास
शवसिक्थ, सबसे पहले सर थोमूस ब्रोवने (  ) ने वर्णित किया था। 
शवसिक्थ की रसायनिक प्रक्रिया १७वीं शताब्दी में समझी गयी थी। 

यहाँ तक भी मन जाता है कि १८२५ में ओगसटस ग्रानविल्ले ( ) ने शवसिक्थ से मोमबत्ती बनाई थी और उसे अपने भाषण के दौरान जलाया भी था। 

दिखावट 
शवसिक्थ बिखरा हुआ, मोमी, पानी में अघुलनशील पदार्थ होता है। यह ज्यादातर संतृप्त फैटी एसिड से मिलकर बना होता है। इसका रंग निर्भर करता है कि यह कोंसे रंग के वसा से बना है, भूरे रंग के या सफेद रंग के। 

कई बार शवसिक्थ से शरीर के आकार और चेहरे की विशेषताओं और चोट जो कि शरीर में लगी होंगी का आकलन किया जा सकता है। 

गठन
वसा, शवसिक्थ में ऐसे वातावरण में बदलता है जहां नामी कि मात्र ज्यादा होती है और ऑक्सीजन नहीं होती। जैसे कि गीला मैदान, एक झील के तल पर कीचड़, एक सीलबंद डिबिया इत्यादि। 

शवसिक्थ मृत्यु के एक महीने बाद बनना शुरू हो जाता है। और हवा कि अनुपस्थिति में तो यह सदियों तक दृढ रह सकता है। 

औरत, शिशु तथा ऐसे व्यक्ति जिनका वजन ज्यादा होता है उनके शरीर की शवसिक्थ बनने की ज्यादा प्रवृति होती है क्युकी उनमे वसा कि मात्र ज्यादा होती है। 

न्यायिक विज्ञान में शवसिक्थ से पोस्टमार्टम के अंतराल का एक हद तक ही अनुमान लगाया जा सकता है। क्योंकि प्रक्रिया की गति तापमान पर निर्भर है। 

इन्हें भी देखें



सन्दर्भ

श्रेणी:मृत्यु
श्रेणी:न्यायालयिक विज्ञान
शवित () इजराइल द्वारा बनाया गया एक अंतरिक्ष प्रक्षेपण यान है। जो छोटे उपग्रह को पृथ्वी की निचली कक्षा में लांच कर सकता है। इसका पहला लांच 19 सितम्बर 1988 में हुआ था। जिसके साथ ही इजराइल ऐसा करने वाला दुनिया का आठवां देश बन गया। 

इन्हें भी देखें

सन्दर्भ